CELEX: 32001R0305
Language: ro
Date: 2001-02-12 00:00:00
Title: Regulamentul (CE) nr. 305/2001 al Comisiei din 12 februarie 2001 privind clasificarea anumitor mărfuri în Nomenclatura Combinată

02/Volumul 13
            
            
               RO
            
            
               Jurnalul Ofícial al Uniunii Europene
            
            
               227
            
         32001R0305
   
               L 044/22
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 305/2001 AL COMISIEI
   
   din 12 februarie 2001
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CE) nr. 2559/2000 (2), în special articolul 9,
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate regulamentului menționat anterior, trebuie stabilite dispoziții privind clasificarea mărfurilor incluse în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit regulile generale de interpretare a Nomenclaturii Combinate. Aceste reguli se aplică, de asemenea, oricărei alte nomenclaturi care o include pe aceasta, chiar parțial sau, eventual, adăugându-i subdiviziuni și care se stabilește prin reglementări comunitare specifice, în vederea aplicării de măsuri tarifare sau de altă natură, în cadrul schimburilor de mărfuri.
            
         
               (3)
            
            
               Pentru aplicarea regulilor generale menționate, mărfurile descrise în coloana 1 a tabelului inclus în anexa la prezentul regulament trebuie clasificate la codurile NC corespunzătoare, indicate în coloana 2, în conformitate cu explicațiile incluse în coloana 3.
            
         
               (4)
            
            
               Este oportun ca informațiile tarifare obligatorii date de autoritățile vamale ale statelor membre în ceea ce privește clasificarea mărfurilor în Nomenclatura Combinată și care nu sunt conforme cu dreptul instituit prin prezentul regulament să poată fi în continuare invocate de către titularul acestora, pe o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (3), astfel cum a fost modificat ultima dată prin Regulamentul (CE) nr. 2700/2000 al Parlamentului European și al Consiliului (4).
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului inclus în anexă trebuie să fie clasificate în Nomenclatura Combinată la codurile NC corespunzătoare, indicate în coloana 2 a tabelului menționat anterior.
   Articolul 2
   Informațiile tarifare obligatorii date de autoritățile vamale ale statelor membre care nu sunt conforme cu dreptul instituit prin prezentul regulament pot fi în continuare invocate, în conformitate cu dispozițiile articolului 12 alineatul (6) din Regulamentul (CEE) nr. 2913/92, pe o perioadă de trei luni.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 februarie 2001.
      
         
            Pentru Comisie
         
         Frederik BOLKESTEIN
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 293, 22.11.2000, p. 1.
   
      (3)  JO L 302, 19.10.1992, p. 1.
   
      (4)  JO L 311, 12.12.2000, p. 17.
   ANEXĂ
   
               Descrierea mărfurilor
            
            
               Clasificare
               (Cod NC)
            
            
               Explicație
            
         
               (1)
            
            
               (2)
            
            
               (3)
            
         
               1.   Vas de flori, unicolor, de formă pătrată, din ceramică (100 % ceramică obișnuită) cu o înălțime de 15 cm.
               Este emailat atât pe interior, cât și pe exterior. Acesta prezintă motive decorative, abstracte sau realiste pe exterior.
            
            
               6913 90 10
            
            
               Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, precum și cu textul codurilor NC 6913, 6913 90 și 6913 90 10.
               Produsul este impermeabil datorită suprafeței interioare emailate și a absenței unui orificiu la bază. Aceste caracteristici, precum și aspectul său general, îi conferă caracterul unui articol ornamental.
            
         
               2.   Vas de flori, multicolor, de formă rotundă, din ceramică (100 % ceramică obișnuită) cu o înălțime și un diametru de 38 cm.
               Vasul prezintă un orificiu mic pe fund și la exterior, o suprafață emailată, prezintă motive decorative, abstracte sau realiste.
            
            
               6914 90 10
            
            
               Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, precum și cu textul codurilor NC 6914, 6914 90 și 6914 90 10.
               Prezenta unui orificiu la bază conferă articolului caracteristicile unui recipient utilizat pentru plante.
            
         
               3.   Produs denumit „Aparat de supraveghere a bebelușilor”, în seturi ambalate pentru vânzarea cu amănuntul, constituit din următoarele elemente:
               
                           —
                        
                        
                           un emițător pentru radiotelefonie, prevăzut cu un microfon încorporat
                        
                     
                           —
                        
                        
                           un receptor portabil pentru radiotelefonie, cuplat cu un difuzor în aceeași carcasă
                        
                     
                           —
                        
                        
                           două adaptoare de rețea
                        
                     Emițătorul și receptorul pot funcționa cu baterii sau cu adaptoare de rețea.
               Acest aparat servește la transmiterea zgomotelor făcute de un copil în apropierea emițătorului și este utilizat pentru supravegherea bebelușilor pe o rază de aproximativ 300 m.
            
            
               8527 90 98
            
            
               Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, precum și cu textul codurilor NC 8527, 8527 90 și 8527 90 98.
               Nici emițătorul, nici receptorul nu-i conferă produsului caracteristica definitorie.
            
         
               4.   Montaj electromecanic care se compune din două elemente, prezentate împreună:
            
            
                
            
            
               Clasificarea este conformă cu dispozițiile cuprinse în regulile generale 1, 2 (a) și 6 de interpretare a Nomenclaturii Combinate, cu nota 2 litera (b) de la secțiunea XVI, precum și cu textul codurilor NC 8521, 8521 10, 8521 10 30, 8529, 8529 90 și 8529 90 72.
               Cele două elemente împreună nu îndeplinesc o funcție bine determinată, în sensul notei 4 de la secțiunea XVI. Prin urmare, elementele sunt clasificate separat în conformitate cu funcția lor proprie.
            
         
               
                           (a)
                        
                        
                           un montaj electromecanic pentru magnetoscop, care se prezintă sub forma unui circuit imprimat, care conține următoarele elemente:
                           
                                       —
                                    
                                    
                                       un decodor, un procesor și un generator de semnale roșii, verzi și albastre pentru un tub catodic
                                    
                                 
                                       —
                                    
                                    
                                       un procesor pentru semnalul audio
                                    
                                 
                                       —
                                    
                                    
                                       un sistem cadru de control cu un microregulator
                                    
                                 
                                       —
                                    
                                    
                                       un procesor pentru semnalul VHS
                                    
                                 
                                       —
                                    
                                    
                                       o unitate de încărcare/descărcare a benzii
                                    
                                 
                                       —
                                    
                                    
                                       o unitate principală audio, video și de control
                                    
                                 
                                       —
                                    
                                    
                                       un suport din metal pentru fixarea elementului secundar
                                    
                                 
                     
            
               8521 10 30
            
         
               
                           (b)
                        
                        
                           un montaj electronic pentru aparate de recepție de televiziune care conține un alimentator cu comutator, un ansamblu de generare de semnale de deflexiune și un transformator de înaltă tensiune
                           Nici unul dintre montaje nu conține un tuner încorporat.
                           Aceste montaje sunt concepute să fie montate pe aparate de recepție de televiziune cuplate la un magnetoscop a cărui bandă are o lățime de 1,265 cm și o viteză de rulare de cel mult 23,39 mm/sec.
                        
                     
            
               8529 90 72
            
         
               5.   Element constituit dintr-o placă din sticlă cu straturi cu efect polarizant (filtru pentru ecran), montată într-o ramă. Un cablu prevăzut cu o clemă este fixat pe ramă.
               Acesta are următoarele funcții:
               
                           —
                        
                        
                           reducerea razelor reflectate
                        
                     
                           —
                        
                        
                           reducerea reflexiei
                        
                     
                           —
                        
                        
                           reducerea radiației ultraviolete
                        
                     
                           —
                        
                        
                           amplificarea contrastului
                        
                     
                           —
                        
                        
                           reducerea sarcinilor de electricitate statică
                        
                     
            
               9002 20 00
            
            
               Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, cu nota 1 litera (d) de la capitolul 70, cu nota 1 litera (m) de la secțiunea XVI, precum și cu textul codurilor NC 9002 și 9002 20 00.
               Produsul este considerat un element optic de la capitolul 90. Cablul pentru reducerea sarcinilor de electricitate statică nu influențează clasificarea.